OpenLLM-France/wikimedia huggingface dataset:
# Gustave Le Bon

Gustave Le Bon (Nogent-le-Rotrou, 1841eko maiatzaren 7a - Marnes-la-Coquette, 1931ko abenduaren 13a), frantses medikua, antropologoa, psikologo soziala eta soziologoa izan zen. Lan ugariren egile izan zen eta portaeraren desorekan eta masen psikologian berezitu zen. Oraindik ere pertsonai eztabaidatua da. Batetik, metodoa garrantzitsua bilakatu zen garai batean, haren "amateurismoa" kritikatua izan zen Durkheim bezalako garaikideengatik. Bestetik, Le Bonek irudiak badu kutsu arrazista, haren "garaiko ideologia kolonialarekin". lotura duena. Elizaren aurkako joerak zituen eta antikolonizatzaileen aurkakoa zen.

## Lanak
### Medikuntza lanak

* La mort apparente et inhumations prématurées (1866) Lire en ligne sur Gallica.
* Traité pratique des maladies des organes génitaux-urinaires (1869)
* La vie (Traité de physiologie humaine) (1874) Lire en ligne sur Gallica.

### Bidaiak, historia eta psikologia

* Voyage aux Monts-Tatras (1881)
* L'Homme et les sociétés - Leurs origines et leur histoire (1881). Réédition : Jean-Michel Place, 1988 ISBN 2-85893-099-6
* La Civilisation des Arabes (1884). Réédition : Éditions de la Fontaine au Roy, Collection "Images et Traditions", 1990 ISBN 2-84132-005-7
* Voyage au Népal (1886)
* Les Premières Civilisations de l'Orient (1889) Lire en ligne sur Gallica.
* Les Civilisations de l'Inde (1893)
* Les Monuments de l'Inde (1893)
* Lois psychologiques de l'évolution des peuples (1894)
* Psychologie des Foules (1895). Réédition : Paris, Presses universitaires de France, Collection "Quadrige", 1988 ISBN 2-13054-297-2
* Psychologie du socialisme (1898). Réédition : Deterna, Collection "Politiquement incorrect", 2008 ISBN 2-91304-479-4
* Psychologie de l'éducation (1902). Réédition : Deterna, Collection "Politiquement incorrect", 2009, préface par Pierre Chaunu ISBN 2-91304-493-7
* Psychologie politique (1910). Réédition : Deterna, Collection "Politiquement incorrect", 2009 ISBN 2-91304-492-1 Lire en ligne, lire en ligne sur Gallica
* Les Opinions et les croyances (1911)
* La Révolution française et la psychologie des révolutions (1912). Réédition : Deterna, Collection "Politiquement incorrect", 2008 ISBN 2-91304-480-8
* Aphorismes du temps présent (1913)
* La Vie des vérités (1914). Réédition : Deterna, Collection "Politiquement incorrect", 2008 ISBN 2-91304-494-8
* Enseignements psychologiques de la guerre européenne (1915). Réédité sous le titre Psychologie de la Guerre, Paris, Éditions du Trident, 2006
* Premières conséquences de la guerre (1917)
* Hier et demain. Pensées brèves (1918) Lire en ligne sur Gallica.
* Psychologie des temps nouveaux (1920)
* Le Déséquilibre du monde (1923)
* Les Incertitudes de l'heure présente (1924)
* L'évolution actuelle du monde (1927)
* Bases scientifiques d'une philosophie de l'histoire (1931) Lire en ligne sur Gallica.

## Erreferentziak

* ↑ Véronique BEDIN eta Martine FOURNIER (zuz.), « Gustave Le Bon, La Bibliothèque idéale des sciences humaines, Éditions Sciences humaines »,‎ 2009
* Datuak: Q294572
* Multimedia: Gustave Le Bon / Q294572
# Gustave Moreau

Gustave Moreau (Paris, Frantzia, 1826ko apirilaren 6a - ib., 1898ko apirilaren 18a) margolari frantsesa izan zen, sinbolismoko maisu nagusietakoa. Margolaritza figuratiboa landu zuen batez ere, eta gaiei dagokienez, antzinateko gertaerak eta elezaharrak izan zituen gogokoen. Haren obran azpimarratzekoak dira erotismo exotikoa eta apaingarrien oparotasuna.

## Biografia

Edouard Picot akademikoaren lantegian hasi zen lehen margolaritza ikasketak egiten, eta Theodore Chasseriaurekin aritu zen 1848tik aurrera. Chasseriauren obrak eragin handia izan zuen Moreaurengan ("Darioren heriotza", etab.), baina bere formazioan berebiziko garrantzia izan zuen 1857. urtean Italiara egindako bidaiak ere. Bidaia hartan ezagutu zituen, hain zuzen, Degas eta Puvis de Chavannes, eta han ikasi zuen maisu handien obra (Catpaccio, Gozzoli, Mantegna...).
Moreauren hasierako obretan nabarmena da klasizismoaren eragina, adibidez Œdipe et le Sphinx (1864, "Edipo eta esfingea") koadroan. Dena dela, bai koadro horretan eta bai aurreragokoetan, adibidez L'Apparition ("Agerkundea") eta Salomé koadroetan (biak 1876 ingurukoak), gero eta kutsu exotikoagoa eta erotismo eta bortizkeria handiagoa erakutsi zuen. Esmaltea erabili zuen koloreak biziagotzeko; kolorearen erabilera da, hain zuzen ere, Moreauren urmargoen ezaugarri bereziena. Joera horri jarraituz eginak dira Hercule et l'Hydre de Lerne (1876 ingurukoa, "Herkules eta hirusta") besteren artean.
1880. urteaz geroko obretan konposizio konplexuagoak erabili zituen, eta aldi berean mistiko eta sentsuala adierazi zuen osagai heterogeneoen bidez; xehetasun eta naturalismo handiko lanak ditu, oro har, baina fantasiaz eta sentsualitateez beteak dira orobat. Fantastikoak dira, esaterako, eta La Fontaineren Fables alegietako ilustrazioak (1886an jendaurrean erakutsiak).
Moreauk eragin handia izan zuen estetizismo dekadente eta sinbolistan, batez ere, eta surrealismoaren jarraitzaileek ere ezagutu zioten beren inspirazio-iturri izana. Esate baterako, eragin handia izan zuen Matisse, Marquet, Dalí eta, batez ere, Rouaulten pinturan. Hori dela eta, sarritan surrealismoaren eta fauvismoaren sortzailetzat hartu izan da. Haren izena daraman museoan 1.200 pintura eta 7.000 diseinu baino gehiago daude.
* Salomé (1876)
* Orphée (1865)
* Œdipe et le Sphinx (1864)
* L'Apparition (1876)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q203828
* Multimedia: Gustave Moreau / Q203828
# Gustave Lefèvre

Victor Gustave Lefèvre (Provins, 1831ko ekainaren 2a - Boulogne-Billancourt, 1910eko martxoaren 17a) frantziar konpositore eta musika irakaslea izan zen.
École Niedermeyer de Paris eskolan Gabriel Fauré edo André Messager bezalako konpositoreen irakasle izan zen.
* Datuak: Q446814
* Multimedia: Gustave Lefèvre / Q446814
# Gustave Eiffel

Alexandre Gustave Eiffel (Dijon, Frantzia, 1832ko abenduaren 15a - Paris, Frantzia, 1923ko abenduaren 27a) arkitekto eta frantziar ingeniaria izan zen. Egitura metalikoetan espezializatu zen. Mundu osoan ezaguna egin zen Eiffel Dorrea eraiki zuelako.

## Biografia

Metalezko eraikuntzak egin zituen batez ere, eta zubi eta geltoki ugari egin zituen. Obrarik ospetsuena Parisko Eiffel dorrea da (320 m garai, 1887-1889).
Aerodinamikazko lehenengo laborategia antolatu zuen Frantzian (Auteuil, 1912).
Euskal Herrian egin zituen obren artean, aipagarriak dira Donostiako geltokiko markesina (1881), Donostiako Boulevardeko kioskoa, eta Errobi ibaiaren gaineko zubia Baionan.

## Lan garrantzitsuak

* Maria Pia zubia (1877), Porto, Portugal
* Garabit bidezubia (1884), Cantal, Frantzia
* Askatasunaren estatuaren egitura (1886), New York, AEB
* Ama Birjinaren Haitzeko zubia (1887), Baiona
* Eiffel Dorrea (1889), Paris, Frantzia

### Eiffel dorrea

Parisen altxatzen den burdinazko eraikuntza da. 320 m-ko altuera du. Gustave Eiffel ingeniariaren esanetara eraiki zen 1887-1889 bitarteko urteetan eta 1889. urtean inauguratu zen, urte hartako erakusketa unibertsalarekin batera. Lau oin ditu euskarri gisa, eta piramide luze baten itxura du. Parisko eraikuntza ezagunena da. Irrati antenak jarri ziren bertan eta, 1959tik aurrera, telebistakoak (hasieran 300 m-ra eta gero 20 metro gorago).

## Irudi galeria

* Eiffel Dorrea, Trocaderotik ikusita
* Askatasunaren Estatuaren egitura, 1885ekoa
* Truong Tien zubia, Vietnamen
* La Pazeko autobus-geltokia

## Kanpo-estekak

* (Frantsesez) Gustave Eiffelen oinordekoen elkartearen webgunea

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q20882
* Multimedia: Gustave Eiffel / Q20882
# Gustave Garrigou

Gustave Garrigou (Jaoul herrixka, Vabre-Tizac, 1884ko irailak 24a - Esbly, 1963ko urtarrilak 28a) txirrindulari profesional frantziar bat izan zen, bere kirol karrera XX. mendearen hasieran garatu zuena. Bere lorpenik handiena 1911ko Frantziako Tourra irabazi izana da.

## Palmaresa

1907
* Lonbardiako Giroa
* Frantziako errepideko txirrindularitza txapelketa
* Paris-Brusela
* 2. Frantziako Tourrean eta 2 etapa
* 2. Milan-San Remon
* 4. Paris-Roubaixen
1908
* Frantziako errepideko txirrindularitza txapelketa
* 2. Belgikako Itzulian eta bi etapa
1909
* 2. Frantziako Tourrean eta etapa 1
* 2. Paris-Bruselan
* 7. Paris-Roubaixen
1910
* 3. Frantziako Tourrean eta etapa 1
1911
* FrantziakoTourra eta 2 etapa
* Milan-San Remo
* 2. Frantziako errepideko txirrindularitza txapelketan
* 2. Bordele-Parisen
* 4. Paris-Roubaixen
1912
* 2. Paris-Roubaixen
* 2. Milan-San Remon
* 3. Frantziako Tourrean
* 3. Bordele-Parisen
1913
* 2. Frantziako Tourrean eta etapa 1
1914
* 5. Frantziako Tourrean eta etapa bat

## Sailkapen orokorra Itzuli Handietan

| Itzuli Handia | 1907 | 1908 | 1909 | 1910 | 1911 | 1912 | 1913 | 1914 |
| Frantziako Tourra | 2. | 4. | 2. | 3. | 1. | 3. | 2. | 5. |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

Gustave Garrigou - ProCyclingStats
* Datuak: Q352501
* Multimedia: Gustave Garrigou / Q352501
# Gustave Kahn

Gustave Kahn (Metz, 1859ko abenduaren 21a - Paris, 1936ko irailaren 5a) frantziar idazlea, eleberrigilea, poeta sinbolista eta arte-kritikaria izan zen. Moreas-ekin batera La Vogue eta Le Symboliste aldizkariak sortu zituen. Bertso librearen teorizatzailea izan zen; obra lirikoak ere idatzi zituen: Palais nomades (1887, Jauregi nomadak), Domaine de fées (1895, Maitagarrien herria) eta Le Livre d´images (1897, Irudien liburua). Izenorde desberdinak erabili zituen: "Cabrun", "M. H.", "Walter Linden", "Pip" eta "Hixe".

## Obrak

* Les Palais nomades (1887)
* Chansons d’amant (1891)
* Domaine de fée (1895)
* La Pluie et le beau temps (1896)
* Limbes de lumières (1897)
* Le Livre d’images (1897)
* Premiers poèmes (1897)
* Le Conte de l’or et du silence (1898)
* Les Petites Âmes pressées (1898)
* Le Cirque solaire (1898)
* Les Fleurs de la passion (1900)
* L’Esthétique de la rue (1901)
* L’Adultère sentimental (1902)
* Symbolistes et décadents (1902)
* Odes de la « Raison » (1902)
* Contes hollandais (1903)
* La Femme dans la caricature française (1907)
* Contes hollandais (bigarren bilduma) (1908)
* La Pépinière du Luxembourg (1923)
* L’Aube enamourée (1925)
* Mourle (1925)
* Silhouettes littéraires (1925)
* La Childebert (1926)
* Contes juifs (1926), Les Introuvables barruan berragitaratuta (1977).
* Images bibliques (1929)
* Terre d’Israël (1933)
* Les Origines du symbolisme (1936)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Frantsesez): Biografia
* Datuak: Q462364
* Multimedia: Gustave Kahn / Q462364
# Gustave Klotz

Gustave Klotz (Estrasburgo, 1810eko azaroaren 29a - Estrasburgo, 1880ko urtarrilaren 24a) frantziar arkitektoa izan zen. Estrasburgoko katedralean lan egin zuen 1837tik hil zen arte. Tenpluaren zeharberritzea eta lehengoratzea zuzendu zuen, Frantziako Iraultzan eta Frantzia-Prusia Gerran kalte handiak jasan baitzituen. Horrez gain, Estrasburgoko Justizia jauregia eta Sélestateko laboreen merkatua diseinatu zituen.

## Erreferentziak

* ↑ La cathédrale de Strasbourg. 1789 à 1870: Dégâts de la Révolution et restaurations. oeuvre-notre-dame.org (Noiz kontsultatua: 2022-06-13).

## Kanpo estekak

* Datuak: Q1309398
* Multimedia: Gustave Klotz / Q1309398
# Gustave Doré

Gustave Doré (Estrasburgo, 1832ko urtarrilaren 6a - Paris, 1883ko urtarrilaren 23a) frantses marrazkigile, eskultore eta margolaria izan zen.
Egunkarietarako 10.000 marrazkitik gora egin bazituen ere, liburuak grabatuz apaintzen izan zen batez ere trebea. Besteak beste, Pantagruel (1854), Contes drolatiques (1856), L'Enfer de Dante (1861) eta Biblia (1866) ilustratu zituen. Ilustrazio erromantikoak dira, irudimenez beteak.

## Gustave Doré Euskal Herrian

Gutxienez bi aldiz egon zen Euskal Herrian: 1855ean, Hippolyte Taineren liburu bat ilustratzeko, eta 1873an, Espainian zehar egin zuen bidaia batean, Charles Davillier baroiarekin batera. Bigarren bidaia horretan egindako marrazkiak Le Tour du Monde aldizkarian agertu ziren. Une hartan artista frantsesa bere ibilbidearen garai onenean zegoen.

## Iruditegia

* Kixotearen aurrealdea (1863).
* Txano Gorritxo (1883).
* Zezen eta elefante baten arteko borroka, L'Espagne.
* Dante Alighieri-ren Jainkotiar Komediaren XXXI. Abestirako Aintzaren irudia (1867).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ https://www.naiz.eus/eu/info/noticia/20230514/la-vision-romantica-y-social-de-hego-euskal-herria-del-ilustrador-gustave-dore-cumple-150-anos

## Kanpo estekak

* (Gaztelaniaz):Pello Guerra: "Euskal Herria Gustavo Doréren ikuspegitik". naiz.eus agerkari digitala, 2023/05/14.
* Datuak: Q6682
* Multimedia: Gustave Doré / Q6682
# Genivolta

Genivolta Italiako udalerri bat da. Cremonako probintzian kokatuta dago, Lombardia eskualdean. 1.112 biztanle ditu, 18,57 kilometro koadroko azaleran banatuta.

## Mugakideak

Genivoltak honako udalerri hauekin egiten du muga:
Azzanello Cumignano sul Naviglio Soresina Soncino Villachiara Casalmorano

## Kanpo estekak

* Datuak: Q43058
* Multimedia: Genivolta / Q43058
# Genki Egawa

Genki Egawa (japonieraz: 江川 慶城, Egawa Genki, 2000ko apirilaren 2a -) Japoniako futbolaria da.
Hainbat futbol taldetan jokatu du, esaterako Kyoto Sanga FC.

## Kanpo estekak

* (Japonieraz) J.League Data Site
* Datuak: Q62085252
# Genki Haraguchi

Genki Haraguchi (japonieraz: 原口 元気, 1991ko maiatzaren 9a - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2011 | 1 | 0 |
| 2012 | 0 | 0 |
| 2013 | 2 | 0 |
| 2014 | 0 | 0 |
| 2015 | 8 | 1 |
| Guztira | 11 | 1 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q982163
* Multimedia: Genki Haraguchi / Q982163
# Genki Hirakawa

Genki Hirakawa (japonieraz: 平川 元樹, Hirakawa Genki, 1996ko uztailaren 8a -) Japoniako futbolaria da.
Hainbat futbol taldetan jokatu du, esaterako Iwate Grulla Morioka.

## Kanpo estekak

* (Japonieraz) J.League Data Site
* Datuak: Q64743804
# Genista teretifolia

Genista teretifolia, Genista generoko landarea da.

## Deskribapena

20-100 cm bitarteko mulu edo zuhaixkatxo arantzagabea da.
Zurtoin gazteak zutituak, ildokatuak, trinkoki zetakara-ilundunak eta kolore gris hauskarakoak dira. Adar zaharrak, aldiz, arrailoduak, arreak eta ilaundunak dira. Hostoak era txandakatuan agertzen dira. Bakunak, zorrotzak, tolestu edo inbolutoak izan daitezke eta itxura ia zilindrikoa hartzen dute. Behekoak faszikulatuak dira, goikoak bakartiak direlarik. Txandakatuak dira
Loreak, bakarka antolatzen dira braktea bakoitzaren galtzarbean, adarren muturrean ale gutxiko luku motz eta trinkoak osatuz. Pedizeloak bi brakteola ditu puntan, kalizaren oinaren aldamenean. Kalizaren itxura zetakara-zilarkara da, eta estandartea, zetakara kanpoaldean eta gilaren luzera berdintsukoa da, azken hau ere zetakara. Leka trinkoko zetakarak 2-4 hazi biltzen ditu.
Maiatzetik uztailera loratzen da.

## Ekologia

Substratu basiko eta nahiko higatuen gainean bizi da (marga, konglomeratu eta molasa). Larre lehor eta freskoetan hazten dira.

## Banaketa

Iberiar penintsularen iparraldeko endemismoa da, hain zuzen ere Ebro Garaia eskualdekoa. Bere banaketa arearen zati handiena Euskal Herrian aurkitzen da, Nafarroa erdialde eta Araba ekialdean, non populazio zabalak osatzen dituen. 450-14000 metro arteko latitudeetan bizi da normalean.

## Kanpo estekak

* Datuak: Q15481044
# Genitibo

Genitiboa gramatika-kasu bat da, jabegoa eta izenaren erlazioa adierazten dituena.

## Euskaraz

Euskaraz, genitiboa NOREN kasua da:
* mugagabean: -(r)en: Hiru bertsolariren lana da hori. / Zein mutilen aita etorri da?
* singularrean: -aren: bertsolariaren lana
* plural urrunean: -en: bertsolarien lana
* plural hurbilean: -on: Euskaldunon Egunkaria
Ipar Euskal Herriko euskalkietan, objektu zuzena ere ager dezake, -tzerat / -terat bukaerako aditz-izenekin. Adiskidearen ikusterat noa = Adiskidea ikustera noa.
Lekuzko zein denborazko funtzioa duenean, NONGO kasua erabiltzen da:
* mugagabean: -(e)tako: Zein ordutako arazoa? / Zein egunetako lana? / lau etxetako teilatuak / lau zuhaitzetako adarrak
* singularrean: -(e)ko: astearteko lana / ostiraleko zeregina / etxeko sukaldea / zuhaitzeko habia
* plural urrunean: -etako: igandeetako sermoia / ostegunetako filmak / etxeetako kontuak / zuhaitzetako hostoak
* plural hurbilean: -otako: igandeotako sermoia / ostegunotako filmak / etxeotako kontuak / zuhaitzotako hostoak

## Indoeuropar hizkuntzetan

Indoeuropar hizkuntzetan ere genitiboak jabegoa zein harremana adierazten ditu.

### Jabegoa

Genitibo kasuak jabegoa adierazten du.
* Errusieraz: карандаш Антона - Antonen lapitza
* Ingelesez: John's shirt - Johnen alkandora
* Latinez: gladii militum - soldadoen ezpatak

### Harremana

Izenen arteko harremanak ere adierazten ditu.
* Ingelesez: the town's road - herriko bidea
* Latinez: - Moenia Romae - Erromako / Erromaren harresiak

## Ikus gainera

* Nominatibo
* Akusatibo
* Absolutibo
* Ergatibo

## Kanpo estekak

* Datuak: Q146233
# Genius (telesaila)

Genius estatubatuar telesail dramatikoa da, National Geographic katerako sortua.

## Sinopsia

Oharra: Atal honek istorio osoa edo amaiera argitzen du.
Albert Einstein eta Pablo Picassoren bizitzak fikziora eraman ostean, Genius telesailak Aretha Franklin hartu du ardatz hirugarren denboraldirako. Atalen ildo nagusien artean daude soularen erreginaren ibilbide profesionaleko lorpenak, utzi duen arrastoa eta pasioz eta gorabeheraz beteriko bizitza pertsonala.

## Aktoreak

1. denboraldia
* Geoffrey Rush: Albert Einstein
* Emily Watson: Elsa Einstein
* Johnny Flynn: Albert Einstein (gaztea)
* Samantha Colley: Mileva Marić
* Richard Topol: Fritz Haber
* Michael McElhatton: Philipp von Lenard
* Ralph Brown: Max Planck
2. denboraldia
* Antonio Banderas: Pablo Picasso
* Clémence Poésy: Françoise Gilot
* Alex Rich: Picasso (gaztea)
* Alessio Scalzotto: Picasso (14 urte)
* Timothy Lyons: Picasso (9 urte)
* Samantha Colley: Dora Maar
3. denboraldia
* Cynthia Erivo: Aretha Franklin
* Shaian Jordan: Little Re (Aretha gaztea)
* Courtney B. Vance: C. L. Franklin
* David Cross: Jerry Wexler
* Malcolm Barrett: Ted White
* Patrice Covington: Erma Franklin
* Kimberly Hébert Gregory: Ruth Bowen
* Rebecca Naomi Jones: Carolyn Franklin

## Erreferentziak

* ↑ «Genius: Aretha» Berria 2021-06-26 CC BY-SA 4.0 lizentziapean.

## Kanpo estekak

* Datuak: Q29474217
# Genk

    Ez nahasi Ganterekin.
Genk (ɣɛŋk) Belgikako ipar-ekialdean dagoen udalerria da, Flandriako Linburgo probintzian dagoena, Hasselt-en ondoan. Belgikako hiri industrial garrantzitsuenetakoa da eta Albert kanalean kokatzen da, Anberes eta Lieja artean. 2013an 65.264 biztanle zituen.
Biztanleen %54a beste 85 herrialde baten batekoak dira, nagusiki italiarrak, turkiarrak eta greziarrak.

## Kirolak

KRC Genk futbol taldeak Belgikako hiru liga eta sei kopa irabazi ditu.

## Hiri senidetuak

* Francistown (BOT)
* Cieszyn (Polonia)
* Isparta (Turkia)

## Erreferentziak

* ↑ http://www.deredactie.be/cm/vrtnieuws.english/News/140127_Foreign_roots

## Kanpo estekak

* Webgune ofiziala (Nederlanderaz) (Frantsesez)
* Datuak: Q189692
* Multimedia: Genk / Q189692
# Gouaux-de-Luchon

Gouaux-de-Luchon (frantsesez eta ofizialki: Gouaux-de-Luchon) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 49 biztanle zituen.

## Demografia
### Biztanleria

2007an Gouaux-de-Luchon udalerrian erroldatutako biztanleak 44 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 64 etxebizitza zeuden, 21 familiaren etxebizitza nagusia ziren, 42 bigarren erresidentzia ziren eta 1 hutsik zegoen. Etxebizitza guzti hauek 64etxeak ziren. 21 Etxebizitza nagusi guztiak euren jabeen bizileku ziren;5 etxek hitu gela zituzten, 8 etxek lau zituzten eta 8 etxek bost zituzten. 12 etxek euren parking plaza propioa zuten azpian. 8 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Gouaux-de-Luchon udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 8 | 70-74 | 0 |
| 0 | 65-69 | 4 |
| 0 | 60-64 | 4 |
| 0 | 55-59 | 0 |
| 4 | 50-54 | 0 |
| 0 | 45-49 | 0 |
| 0 | 40-44 | 0 |
| 8 | 35-39 | 0 |
| 0 | 30-34 | 4 |
| 4 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 33 ziren, horien artean 20 aktiboak ziren eta 13 inaktiboak ziren. 20 pertsona aktiboetatik 18 lanean zeuden (11 gizon eta 7 emakume) eta 2 langabezian zeuden (1 gizon eta 1 emakume). 13 pertsona inaktiboetatik 6 erretiraturik zeuden, 1 ikasten zegoen eta 6 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 higiezinen enpresa zen, 1 zerbitzu enpresa zen eta 1 administrazio publikoko enpresa zen.
2009an norbanakoentzat zegoen zerbitzu bakarra higiezinen agentzia zen.
2000. urtean Gouaux-de-Luchon udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1340899
* Multimedia: Gouaux-de-Luchon / Q1340899